
Abstract: In according with the modern and multidimensional perspective offered, since 2010, by National 
Defence Strategy of Romania, to the defence concept: „all the necessary actions, means and specific methods 
used to protect the interest, values and national security objectives from the risks and threats to which they can be 
subdued”- the success of the defence and the ensuring of security could be, equally, insured through the 
connection of the military way with political, economic and social means. In this article, we will analyse the main 
national and community financing sources, which can provide a consistent financial support for all these means. 

1. Introducere 

Având în vedere importanța pentru 
obținerea securității a participării prioritare a 
României la proiectul european și la cel al 
Alianţei Nord-Atlantice, precum și necesitatea 
respectării angajamentelor și 
responsabilităților asumate în calitate de 
membru NATO și UE, precizate pentru prima 
dată în textul Strategiei Naţionale de Apărare 
2010-2015!, în cadrul prezentului articol, vom 
acorda o atenție deosebită identificării şi 
prezentării noilor surse de finanțare care, 
accesate, pot contribui și susține, alături de 
sursele de finanţare clasice, succesul apărării 
naționale. Acestor doi piloni ai demersului 
nostru li se alătură un factor-cheie, primordial 
pentru securitatea oricărei societăți — 


problema resurselor şi a gestionării acestora 
într-o manieră cât mai eficientă. 

Perspectiva de la care a debutat 
activitatea noastră de cercetare — relația 
deterministă dintre două elemente 
fundamentale, de actualitate, abordarea 
multidimensională şi multidirectională a 
securității, respectiv instrumentele 
Structurale/fondurile europene ca piloni 
esentiali pentru creşterea nivelului de 
securitate economică și socială a României, 
precum şi pentru succesul apărării naționale 


— se va materializa, în cadrul prezentei 
analize, prin definirea operațională a 
conceptelor specifice. Totodată, scopul 


diseminării rezultatelor cercetării noastre este 
de a contribui la promovarea necesității 

accesării fondurilor europene pentru 
atingerea obiectivelor naţionale de securitate, 
precum și a necesității implementării de 
proiecte care să răspundă nevoilor de 
dezvoltare, progres și prosperitate, să 
participe la menţinerea stabilității, păcii şi 
securității și să susțină realizarea 
dimensiunilor  nonmilitare ale securității 
naționale a României. 

Pe cale de consecinţă, în prima parte a 
acestui articol vom delimita conceptual tema, 
„suportul financiar al apărării naţionale - surse 
de finanţare”, prin definirea operaţională a 
conceptelor specifice, precum: resurse 
financiare publice, finanțe publice, buget 
public și cheltuieli publice, concepte aferente 
dimensiunii naționale, și cadru de finantare, 
bugetul Uniunii Europene, instrumente 
structurale şi programe operationale, 
concepte aferente dimensiunii comunitare. 
Vom continua cu identificarea și prezentarea 
atât a surselor clasice de finanțare, a 
suportului financiar naţional, cât și a noilor 
surse de finanţare, a suportului financiar 
comunitar specific actualei perioade de 
programare, 2014-2020. 


2. Delimitări conceptuale 

În sens larg, resursele sunt considerate 
a fi elementele definitorii ale prosperității unei 
națiuni, compuse din resurse financiare, 
materiale, umane, valutare și informaţionale?. 
Definite tot într-un context general, resursele 


financiare ale unei societăți reprezintă 
totalitatea mijloacelor băneşti dintr-o 
economie, de trebuintă îndeplinirii, într-o 


perioadă de timp bine delimitată, a 
obiectivelor economice și sociale’. Specifice 
sectorului public, resursele financiare publice 
sunt mijloacele băneşti de care pot dispune, 
într-un interval de timp bine determinat, 
autorităţile publice*, structura lor fiind diversă. 
Prin urmare, o clasificare a acestora poate fi 
realizată luând în considerare, în funcţie de 
necesitățile demersului analitic, următoarele 
criterii: comprehensiunea economică, 
ritmicitatea încasării, proveniența, configuraţia 
administrativă a statelor, bugetul general 
consolidat.5 

Așadar, în funcţie de comprehensiunea 
economică/conținutul economic, resursele 
financiare publice se împart în: colectări ce au 


caracter obligatoriu, (deţin cea mai mare 
pondere și includ impozite, taxe, contribuţii); 
resurse ce au caracter temporar, resursele de 
trezorerie (acestea sunt rambursabile şi 
presupun un cost suplimentar, fiind 
considerate un împrumut pe termen scurt); 
împrumuturi publice (au ca scop principal 
acoperirea deficitelor bugetare, de aceea 
rambursarea acestora se face, de regulă, din 
impozite colectate în perioadele viitoare); 
resurse ce au mai mult caracter teoretic, 
emisiunea monetară sau bănească, fără 
acoperire (conduce la inflaţie, fiind un venit 
extraordinar la care se apelează doar în 
situații limită)€. 

După criteriul ritmicitatea  încasării, 
resursele financiare publice se clasifică în: 
resurse financiare publice ordinare (care sunt, 
de regulă, insuficiente și care includ venituri 
fiscale și nefiscale, încasabile cu o anumită 
regularitate pentru acoperirea nevoilor 
curente); resurse financiare publice 
extraordinare (în situaţii excepţionale, se 
apelează la împrumuturi publice pentru a se 
acoperi integral cheltuielile publice)./ 

În funcţie de criteriul proveniență, se 
disting următoarele resurse financiare 
publice: resurse interne (impozite, taxe, 
venituri nefiscale, împrumuturi de stat interne 
etc.) și resurse externe (împrumuturi de stat 
externe, ajutoare nerambursabile etc.)8. 

Clasificarea care are la bază criteriul 
structura administrativă identifică următoarele 
tipuri de resurse financiare publice: resursele 
bugetului central/federal (în funcţie de tipul 
statului, unitar sau federal); resursele 
bugetelor regiunilor, landurilor (specifice 
statelor de tip federal) și resursele bugetelor 
locale?. 

Nu în ultimul rând, dacă luăm în calcul 
criteriul bugetului general consolidat, criteriu 
specific ţării noastre, se disting următoarele 
tipuri de resurse financiare publice: resursele 


bugetului de stat (central); resursele 
bugetelor locale, resursele bugetului 
asigurărilor sociale de stat, resursele 


bugetelor fondurilor speciale (ajutorul de 
șomaj și asigurările sociale de sănătate)”. 
Aşadar, în țara noastră, resursele financiare 
publice sunt configurate în funcție de 
componenţa sistemului bugetar, precum și de 
cea a bugetului general consolidat, pe criterii 

economice. 1 

În funcție de condițiile politice, 
economice și sociale aferente fiecărei tări, 
precum și de stadiile de dezvoltare ale 
acestora, metodele, mijloacele, precum și 
tehnicile de obţinere a resurselor financiare 
ale statelor sunt multiple și diferite.!2 De 
colectarea sau de strângerea resurselor 
financiare publice, precum și de repartizarea 
acestora, pe destinaţii de cheltuieli, conform 
obiectivelor urmărite dintr-o perioadă dată, în 
cadrul unui stat, se ocupă finanțele publice: 
colectarea de resurse financiare și realizarea 
de cheltuieli publice se constituie în fonduri 
financiare publice. În procesul procurării și 
repartizării acestor resurse financiare pe 
destinaţii, potrivit obiectivelor și sarcinilor 
asumate de stat, la un anumit moment dat, 
apar anumite relații sau raporturi sociale. 
Aceste relaţii sunt de natură economică și 
exprimă repartizarea unei părţi din venitul 
național (sau  avuţiei naționale) prin 
intermediul statului, în formă bănească, între 
diferite grupuri sociale, reprezentând, de fapt, 
relații financiare sau finanțe”. 

După apartenenţa lor la sectorul public 
sau la cel privat, într-o economie de piaţă, 
finanţele se împart în finanțe publice!“, 
respectiv în finanțe private. Pe cale de 
consecință, scopul finanțelor publice este 
realizarea şi garantarea nevoilor generale ale 
societății, iar cel al finanțelor private, 
obținerea de profit. Mai mult, finanțele publice 
sunt legate şi asociate instituțiilor statului 
(resurselor, cheltuielilor, împrumuturilor şi 
datoriilor institutiilor statului), iar finantele 
private sunt legate şi asociate cu agentii 
economici, băncile, societăţile de asigurări 
private etc., cu resursele, cheltuielile, 
creantele de încasat și obligațiile de plată ale 
acestora”. 

Un alt concept necesar a fi supus 
definirii operaționale este bugetul public sau 
bugetul de stat, care reprezintă instrumentul 
principal prin intermediul căruia statul își 
îndeplineşte rolurile sau sarcinile exercitate, 
la un anumit moment dat, în domeniul 
resurselor, şi — anume functia de 
alocare/distribuire, funcţia de redistribuire, 
precum şi funcția de echilibrare a vietii 
economice. Aceasta pentru că bugetul public 
constituie atât un tablou sintetic de fixare a 


veniturilor şi a cheltuielilor publice, pentru o 
perioadă bine determinată, de cele mai multe 
ori, de un an financiar, dar reflectă, în același 
timp, şi modul cum sunt colectate resursele 
financiare (de la cine, cât și în ce cuantum), 
modul de direcționare a acestor resurse pe 
destinaţii (categorii de bunuri publice şi 
transferuri către anumiţi beneficiari), precum 
și consecințele acestora asupra economiei 
naţionale și relaţiilor financiare cu exteriorul!$. 

Corelate între ele, categoriile de bugete, 
specifice unui stat, alcătuiesc sistemul 
bugetar, a cărui componenţă, aflată în 
strânsă legătură cu structura organizatorică a 
respectivului stat, diferă de la ţară la ţară. În 
România, spre pildă, structura sistemului 
bugetar conţine bugetul administraţiei publice 
centrale și bugetele locale.!/ 

Conceptul buget public național, în 
România, a fost introdus prin Legea nr. 
10/199118 şi, potrivit articolului 138 al 
Constituţiei României, acesta cuprindea trei 
categorii de bugete, precum: bugetul de stat, 
pe cel al asigurărilor sociale de stat și 
bugetele locale (bugetele comunelor, orașelor 
și cele ale județelor). Prin alăturarea 
cuvântului public, legiuitorul a dorit, astfel, să 
cuprindă și să sublinieze natura publică a 
veniturilor și a cheltuielilor. Ulterior, celor trei 
categorii, menţionate mai sus, li s-a adăugat și 
un număr mare de fonduri speciale, 
extrabugetare, astfel că acest concept a fost 
depășit de realitatea practică.19 

Prin Legea nr. 500/2002, în vigoare și 
astăzi, s-a  redefinit sistemul bugetar 
românesc, care cuprinde „bugetul de stat; 
bugetul asigurărilor sociale de stat; bugetul 


fondurilor speciale; bugetul trezoreriei 
statului; bugetele institutiilor publice 
autonome (bugetele locale); bugetele 


institutiilor publice finanțate integral sau 
parțial din bugetul de stat, bugetul asigurărilor 
sociale de stat și bugetele fondurilor speciale, 
după caz; bugetele instituţiilor finanțate 
integral din venituri proprii; bugetul fondurilor 
provenite din credite externe contractate sau 
garantate de stat și ale căror rambursare, 
dobânzi și alte costuri se asigură din fonduri 


publice; bugetul fondurilor externe 
nerambursabile"20. 
Generate de îndeplinirea funcţiilor 


statului, atât cea de autoritate publică, precum 

și cea de actor economic, suportate de către 


toți cetățenii săi, în proporții diferite, 
cheltuielile publice conţin totalitatea 
cheltuielilor operate, prin intermediul 


instituțiilor publice, în scop public, alocate fie 
din bugetul de stat, fie din fonduri proprii ale 
instituțiilor publice, în cuantumul unor venituri 
extrabugetare, obtinute conform  legii?l. 
Concret, cheltuielile publice se concretizează 
în plăţi realizate de stat pentru îndeplinirea 
diverselor obiective ale politicii statului: acțiuni 
sociale, economice, culturale, servicii publice 
generale, armată, ordine publică.22 

Spre deosebire de cheltuielile publice, 
cheltuielile bugetare acoperă doar acele 
cheltuieli asigurate din bugetul administraţiei 
centrale de stat, din bugetele locale sau din 
bugetul asigurărilor sociale de stat. Prin 
urmare, sfera cheltuielilor bugetare este mai 
restrânsă decât cea a cheltuielilor publice.” 
Un alt concepit-cheie, în acest context, este cel 
de credit bugetar, definit ca fiind suma 
aprobată ca și cheltuieli bugetare, prin legea 
bugetului, desemnând, totodată, și limita 
maximală până la care se pot realiza plăti pe 
parcursul anului bugetar respectiv?4. Utilizate 
în scopul finanțării funcţiilor administraţiei 
publice, a acțiunilor, a programelor, a 
obiectivelor și a sarcinilor prioritare, în 
conformitate cu destinațiile prevăzute în legi și 
reglementări, creditele bugetare aprobate sunt 
alocate și folosite în corelare strictă cu gradul 
previzionat al încasărilor veniturilor bugetare.25 

Modul în care sunt repartizate resursele 


financiare ale statului spre îndeplinirea 
anumitor obiective (economice, sociale, 
culturale, militare etc.), este ilustrat de 
structura cheltuielilor publice, bazată pe 


diferite criterii de grupare folosite de fiecare 
stat la elaborarea unei clasificări proprii a 
indicatorilor bugetari pe baza cărora se 
întocmeşte şi se execută bugetul. Aşadar, 
întelegerea continutului şi a întregului proces 
de dimensionare a cheltuielilor publice totale 
şi distribuirea pe destinatii și beneficiari, 
presupune cunoașterea criteriilor de 
clasificare a cheltuielilor publice pe diferitele 
sale grupe.25 

Pentru ca delimitarea conceptuală să fie 


întregită, acestei dimensiuni naţionale a 
finanțelor publice, alăturăm dimensiunea 
comunitară. 


Astfel, cadrul de finanțare sau Financial 
Framework, în limba engleză, reprezintă 
planul multianual de cheltuieli prin intermediul 
căruia sunt transpuse prioritățile politicii 
Uniunii Europene în termeni financiari?'. De 
asemenea, o altă funcţie a acestui plan 
comunitar, o funcţie disciplinatorie strictă a 
bugetului, este aceea a stabilirii, pentru o 
perioadă fixă, de obicei, pentru 5-7 ani, a 
limitelor cheltuielilor Uniunii.28 

În mod practic, activitățile UE sunt 
grupate, în cadrul de finanţare, în clase mari 
de cheltuieli, denumite capitole. Sumele 
maxime anuale sau pragurile, aferente 
fiecărui capitol, sunt, de asemenea, stabilite 
în cadrul de finanţare și trebuie respectate în 
bugetul anual al UE. Așadar, cadrul de 
finanțare poate fi definit și ca un buget 
realizat pe termen lung, în baza unui plan 
orientativ de cheltuieli, prin care sunt stabilite 
limite sau praguri asupra cheltuielilor posibile. 
Sumele, articolele bugetare, explicaţiile 
detaliate, precum și planurile de cheltuieli se 
stabilesc anual, în baza propunerii Comisiei 
Europene şi ţinându-se cont atât de 
implementarea efectivă din anii anteriori, cât 
și de programele noi, de către Consiliul și de 
către Parlamentul European.29. Este, desigur, 
lesne de înțeles că această planificare 
financiară conferă siguranţă statelor membre, 
principalele surse de venituri la bugetul UE și 
factorii direct interesaţi de politicile UE: 
cercetătorii, organizațiile societății civile, 
studenții, fermierii, pot elabora, în aceste 
condiţii de planificare strictă, proiecte pe 
termen lung, finanţate parţial din bugetul 
UE.%0 Actualul cadru financiar multianual, 
expresia priorităților politice și instrumentul de 
planificare bugetară3!, acoperă o perioadă de 
șapte ani, perioada cuprinsă între anii 2014 și 
2020. El este împărţit în șase rubrici (categorii 
de cheltuieli), aferente diferitelor domenii de 
activitate comunitare. 

Pentru a-și finanța politicile interne și 
externe, UE are la dispoziţie resurse 
financiare proprii”?, constituite din colectarea 
de impozite și taxe de la statele membre, 
clasificate în trei categorii“: resurse proprii 
tradiționale (care constau în taxe aplicate 
importurilor de produse ce nu provin din state 
membre ale UE și care reprezintă aproximativ 
15% din veniturile totale); resurse provenite 

din taxa pe valoare adăugată (care constă 
într-un procent uniform ce se aplică veniturilor 
din TVA ale fiecărui stat membru și care 
reprezintă aproximativ 15% din veniturile 
totale) și resurse provenite din Venitul 
Naţional Brut (care se formează prin 
aplicarea unui procent uniform de 0,73 
asupra venitului naţional brut al fiecărui stat 
membru şi care dintr-un element de 
echilibrare a bugetului a devenit cea mai 
importantă sursă, reprezentând 69% din 
venituri). 

Bugetul Uniunii Europene considerat „o 
sursă de solidaritate comunitară, dar și o 
sursă de dispute între statele membre”"*, este 
completat și de alte venituri ca: impozite 
salariale plătite de angajaţii UE, contribuţii ale 
unor state ce nu sunt membre în unele 
programe UE sau amenzi plătite de 
companiile care încalcă regulile concurenţei 
sau alte legi, în cuantum de 1% din bugetul 
total.35 Veniturile sunt colectate la buget într- 
un mod proporțional cu gradul de dezvoltare 
al statelor membre, iar fondurile sunt alocate 
acestora în concordanță cu prioritățile 
identificate de UE.%5 Bugetul Uniunii nu poate 
depăși limitele stabilite de către toate statele 
membre, care reprezintă 1,24% din venitul 
național brut al Uniunii Europene.3” Aceasta 
corespunde unei contribuţii de aproximativ 
0,70 euro/zi pentru fiecare cetățean al UE.38 

În termeni tehnico-financiari, pentru 
cadrul de programare 2014-2020, adoptarea 
acordurilor de parteneriat și, implicit, a 
programelor aferente fondurilor europene 
structurale și de investiţii (fondurile ESI) a 
reprezentat un prim pas important în 
materializarea sprijinului financiar acordat de 
UE statelor membre. Noile instrumente 
financiare pun la dispoziție aproximativ 450 
de miliarde de euro, cu ajutorul cărora 
statele membre să realizeze obiectivele 
specifice Strategiei Europa 2020, Planului de 
investiţii pentru Europa“ și fondurilor ESI, în 
mod special pe cele prin care sunt vizate 
coeziunea socială, economică şi teritorială, 
dezvoltarea durabilă etc. 

În actualul ciclu de programare, s-a 
introdus, pentru toate cele cinci fonduri ESI - 
Fondul european de dezvoltare regională 
(FEDR); Fondul social european (FSE); 
Fondul de coeziune (FC); Fondul european 


agricol pentru dezvoltare rurală (FEADR); 
Fondul european pentru pescuit și afaceri 
maritime (FEPAM)*?, un cadru legislativ nou 
și doar un set de norme de reglementare, cu 
scopul clar de a clădi o punte de legătură cu 
Strategia Europa 2020 și de a facilita 
impulsionarea creşterii inteligente, durabile și 
favorabile incluziunii în UE, perfectionarea 
coordonării, consecventa aplicării, precum şi 
simplificarea la maximum a accesării, de 
către potenţialii beneficiari, a fondurilor ESI.* 
Facem referire la Regulamentul de stabilire a 
unor dispoziţii comune privind fondurile ESI, 
Regulamentul 1303/2013, denumit și RDC, 
care conţine o serie de norme comune, 
aplicabile tuturor celor cinci fonduri europene, 
care sunt completate de regulamentele 
specifice, prin norme separate, precum: 
Regulamentul privind FEDR (1301/2013); 
Regulamentul privind FSE (1304/2013); 
Regulamentul privind FC (1300/2013); 
Regulamentul privind FEADR (1305/2013); 
Regulamentul privind FEPAM (508/2014).* 
Cu alte cuvinte, fiecare fond ESI trebuie să 
contribuie la cele 11 obiective tematice, 
stabilite de Strategia Europa 2020, prin 
intermediul priorităților de investiții (în cazul 
fondurilor) sau prin intermediul priorităților 
Uniunii (în cazul FEADR și FEPAM), corelate 
cu obiectivele lor specifice“. 

În acest context, statele membre au fost 
responsabile cu elaborarea și, de asemenea, 
cu punerea în aplicare a planurilor strategice 
care să acopere toate cele cinci fonduri ESI, 
instrumente denumite acorduri de parteneriat 
(AP).%5 În egală măsură, pentru valorificarea 
deplină a oportunităţilor oferite de fondurile 
ESI prin facilitarea  coordonării și a 
complementarităţii între intervenţiile finanţate, 
atât la nivel strategic, cât și la nivel 
operaţional, și pentru menţinerea orientării 
clare spre priorităţile Strategiei Europa 2020, 
s-a instituit, conform prevederilor anexei | la 
RDC, cadrul strategic comun." Totodată, 
noile instrumente specifice actualei perioade 
de programare constituie mijloace practice de 
coordonare între fondurile ESI, precum: 
„combinarea fondurilor într-un singur 
program; investiția teritorială integrată (ITI); 
dezvoltarea locală plasată sub 
responsabilitatea comunitătii (DLRC); 
planurile de acţiune comune (PAC)”®. 

În concluzie, principalul instrument de 
investiţii al UE pentru atingerea obiectivelor 
Strategiei Europa 2020, pentru perioada 
2014-2020, pune la dispoziţie până la 366,8 
miliarde de euro pentru a se investi în 
regiunile, orașele și economia reală a 
Europei“ și pentru „a promova o creștere 
inteligentă, durabilă şi  inclusivă”%. De 
asemenea, un grad sporit de orientare spre 
rezultate, spre performanță este un obiectiv 
obligatoriu de atins în gestionarea tuturor 
fondurilor ESI.5! Eficiența este corelată cu 
guvernanța economică pentru încurajarea 
respectării, de către statele membre, a 
recomandărilor UE din cadrul semestrului 
european, noua metodă de coordonare a 
politicilor economice și bugetare ale fiecărui 
stat membru. ®*? 

La nivelul României, Guvernul a stabilit 
anumite priorități de finanțare pentru utilizarea 
şi accesarea fondurilor ESI, ce sunt prezentate 
în Acordul de Parteneriat 2014-2020, cu 
obiectivul global de a reduce discrepanțele de 
dezvoltare economică și socială între România 
și statele membre ale UE.” Programarea și 
implementarea efectivă a fondurilor ESI se 
realizează prin intermediul programelor 
operaţionale (PO) - documente aprobate de 
CE pentru implementarea  priorităţilor 
sectoriale și/sau regionale. Aferente actualului 
cadru financiar, 2014-2020, sunt următoarele 
PO: Programul Operaţional Infrastructură 
Mare (POIM), Programul Operaţional Regional 
(POR) 2014-2020, Programul Operational 
Capital Uman (POCU), Programul Operațional 
Competitivitate (POC), Programul Operaţional 
Capacitate Administrativă (POCA), Programul 
Operaţional Asistenţă Tehnică (POAT) 2014- 
2020 şi programele de cooperare 
transfrontalieră“. 


3. Surse de finanţare clasice 

Cadrul general, principiile și procedurile 
privind formarea, gestionarea, angajarea, 
distribuirea, redistribuirea şi utilizarea 
fondurilor publice, cât și responsabilitățile 
instituțiilor publice angrenate în procesul 
bugetar, pentru toate categoriile de bugete 
cuprinse în structura sistemului bugetar, se 
stabilesc prin Legea finanțelor publice.” 
Pentru fiecare an bugetar în parte, atât 
veniturile, cât și cheltuielile bugetare și, de 


asemenea, reglementările aferente 
respectivului exercițiu bugetar sunt prevăzute 
și autorizate prin Legea bugetară anuală.55 

În România, atât necesarul de resurse, 
cât și capacităţile de acoperire a nevoilor 
sociale, la nivelul întregii societăţi, sunt 
oglindite în bugetul general consolidat, care 
reprezintă totalitatea bugetelor, componentele 
sistemului bugetar, reunite și consolidate 
pentru a configura un întreg“. În acest fel, 
bugetul de stat oglindește, prin intermediul 
indicatorilor săi, pe de o parte, trebuinţele de 
resurse financiare planificate să susțină 
materializarea programului guvernamental 
propus, și, pe de cealaltă parte, posibilităţile 
reale de acoperire a acestor nevoi. 
Cheltuielile publice se acoperă fie din bugetul 
de stat, fie din fondurile proprii ale instituţiilor 
publice, rezultate din venituri extrabugetare, 
obținute conform legii.5 

Bugetul de stat sau bugetul 
administraţiei centrale este elaborat şi 
administrat de Guvernul României, prin 
Ministerul Finanțelor Publice, și este aprobat 
de Parlament®, fiind considerat un reper care 
indică gradul implicării statului în viața socio- 
economică a ţării, a capacităţii de conlucrare 
a economiei pentru constituirea resurselor 
financiare ale ţării, precum și a modului de 
administrare a acestorat. El cuprinde 
totalitatea veniturilor și cheltuielilor de 
importanță centrală, care sunt repartizate prin 
legea bugetară anuală®?. 

Privitor la configuraţia bugetului de stat, 
acesta cuprinde la categoria venituri - 
principalele taxe, impozite, precum și alte 
venituri cuvenite statului, încasate de la 
persoane fizice și juridice; și destinațiile 
resurselor financiare mobilizate și aflate la 
dispoziția statului (cuprinse în Anexe 
separate pe Ordonatori principali de credite), 
care sunt, în principal, pentru: acțiuni sociale 
și culturale, acţiuni educative și instructive, 
asigurarea apărării ţării, a ordinii publice și 
realizării justiţiei, stimularea producătorilor 
agricoli, finanţarea investiţiilor și activităţilor 
de interes strategic, garantarea protecţiei și a 
refacerii mediului înconjurător, garantarea 
măsurilor de protecție socială consimţite 
pentru populaţie, implementarea programelor 
de cercetare și transferuri pentru echilibrarea 
celorlalte categorii de bugete (cel al 

asigurărilor sociale de stat, cele locale etc.). 
În urma aprobării legii bugetului de stat, 
sumele reprezentând credite bugetare pe 
ordonatorii secundari de credite subordonați 
ierarhic sunt defalcate de către ordonatorii 
principali de credite, iar aceștia, la rândul lor, 
le defalcă ordonatorilor secundari de credite, 
care vor executa bugetul conform destinatiilor 
stabilite prin lege.65 

începând din 1991, pentru a putea 
asigura și garanta comparabilitatea datelor 
necesare raportărilor și analizelor 
internaţionale, România a adoptat metoda 
folosită de ONU pentru clasificarea 
cheltuielilor publiceS“. Gruparea veniturilor și 
cheltuielilor, într-o anumită ordine, în funcţie 
de criterii bine determinate, reprezintă 
clasificația bugetară, ce permite formarea 
unei imagini clare asupra bugetului. Potrivit 
acesteia, cuprinderea în buget a cheltuielilor 
publice se face prin analiza structurii 
acestora, folosind următoarele grupări: 
clasificatia economică, clasificatia funcţională, 
clasificația administrativă şi clasificaţia pe 
surse de finanţare.65 

Clasificația economică indică natura 
cheltuielilor și este folosită pentru a detalia 
structura clasificării funcţionale în vederea 
evidenţierii conţinutului economic al fiecărei 
subdiviziuni a acesteia. Astfel, pentru fiecare 
subdiviziune funcţională, cheltuielile se 
grupează în: cheltuieli curente, cum ar fi 
cheltuielile de personal; cheltuielile materiale 
și serviciile;  subvenţiile (pentru diferite 
scopuri); alocaţiile de la buget, acordate 


instituţiilor publice; primele; transferurile 
consolidabile (către alte bugete) şi 
neconsolidabile (burse, alocații, pensii, 


ajutoare sociale ș.a.m.d.); dobânzile datoriei 
publice; rezervele (reglementate); cheltuieli 
de capital, împrumuturi acordate (pentru 
realizarea unor obiective aprobate și asumate 
prin convenții, pentru creditarea agriculturii 
etc.); rambursări de credite, externe şi 
interne, și plățile dobânzilor și comisioanelor 
aferente.S 

În clasificația funcţională a bugetului de 
stat, care indică obiectivele politicilor statale, 
la un anumit moment dat, prin care statul își 
îndeplinește funcţiile asumate, cheltuielile 
publice sunt grupate după cum urmează: în 
partea I, Serviciile publice generale — parte 


care cuprinde cheltuielile specifice 
autorităţilor publice (Președinţie, Legislativ, 
organele autorităţii judecătorești etc.); în 
partea a Il-a, Apărarea, ordinea publică și 
siguranța națională parte ce conține 
cheltuielile alocate apărării naţionale și 
ordinii publice; în partea a Ill-a, Cheltuieli 
social-culturale — în care sunt incluse și 
angajate cheltuielile implicate de domenii 
precum: învățământul, sănătatea, asistenţa 
socială, cultura și arta; în partea a IV-a, 
Servicii şi dezvoltare publică, locuințe, mediu 
și ape — sunt prevăzute cheltuielile cu 
serviciile și cu dezvoltarea publică, pentru 
locuințe, mediu și ape; în partea a V-a, 
Acţiuni economice — cheltuielile distribuite 
sunt cele aferente industriei, agriculturii și 
silviculturii, transporturilor și comunicațiilor, 
cât și altor acţiuni economice; în partea a VI- 
a, Alte acțiuni — sunt stabilite cheltuielile 
aferente cercetării științifice și altor acțiuni; în 
partea a Vll-a, Transferuri — sunt prevăzute 
transferurile operate din bugetul de stat; în 
partea a VIII-a, împrumuturile acordate; în 
partea a IX-a, plăţile dobânzilor și a altor 
cheltuieli aferente datoriei publice; în partea a 
X-a, fondurile de rezervă, 
excedentul/deficitul.“* De asemenea, în 
cadrul clasificației funcţionale, se utilizează și 
clasificația administrativă sau instituțională 
pentru alocarea fondurilor publice la nivelul 
ordonatorilor de credite. Aceştia au 
competența să repartizeze fondurile publice, 
în cadrul clasificației funcționale și a celei 
economice, către ordonatorii secundari de 
credite subordonați direct, iar aceştia către 
ordonatorii tertiari de credite subordonați 
direct fiecăruia în parte.” 

În cadrul bugetului, cheltuielile publice 
anexate bugetului de stat și altor bugete, se 
grupează și în funcţie de sursele de finanțare 
astfel: cheltuieli publice din bugetul public; 
cheltuieli publice din venituri proprii ale 
instituțiilor; cheltuieli publice din credite 
externe; cheltuieli publice din fonduri externe 
nerambursabile.” 


4. Noi surse de finanţare - fondurile 
ESI 2014-2020 

Pentru perioada de programare 2014- 
2020, graţie simplifică rii structurii 
instituționale, se dorește ca sistemul de 

implementare a fondurilor europene să fie 
mult mai eficient și mai bine coordonat. În 
acest sens, în iulie 2015, prin Hotărârea 
Guvernului nr. 398/2015, art. 4, au fost 
stabilite atribuţii de autoritate de management 
(AM) la nivelul a numai trei ministere: 
Ministerul Fondurilor Europene, AM pentru 
POIM, POCU, POC și POAT 2014-2020; 
Ministerul Dezvoltării Regionale și 
Administrației Publice, AM pentru POR 2014- 
2020, POCA şi pentru programele de 
cooperare teritorială europeană; și Ministerul 
Agriculturii și Dezvoltării Rurale, AM pentru 
PNDR 2014-2020 și POPAM 2014-2020. 

Dintre caracteristicile esenţiale ale 
cadrului financiar 2014-2020, considerăm 
necesar a le prezenta și evidenția pe 
următoarele: focalizarea tematică strictă 
asupra _priorităţilor Strategiei Europa 2020, 
translatată, la nivel european, în Cadrul 
Strategic Comun”; cadrul unic de 
programare, stabilit la nivelul fiecărui stat 
membru — denumit Contract sau Acord de 
Parteneriat, care înlocuiește Cadrul Strategic 
Naţional de Referinţă 2007-2013 și care 
acoperă instrumentele structurale destinate 
dezvoltării rurale și pescuitului, precum: 
FEDR, FSE, FC, FEADR şi FEPM'4. Aceste 
fonduri, planificate prin Cadrul Strategic 
Comun, au menirea de a contribui la 
atingerea obiectivelor Uniunii privind 
instituirea societății favorabile incluziuni 
sociale, printr-o creștere inteligentă, de tip 
durabil şi incluziv'5; procesul de 
implementare simplificat" și o gestionare a 
fondurilor mai bună.” 

În elaborarea documentelor 
programatice aferente actualei perioade de 
programare, 2014-2020, s-au analizat și 
inclus atât reglementările europene și cele 
naţionale în domeniu, cât și alte documente 
programatice și strategice, precum: strategiile 
orizontale și sectoriale europene, cu impact 
asupra  priorităţilor și obiectivelor de 
dezvoltare asumate de statele membre - 
Strategia Europa 2020, strategiile pentru 
creștere și ocupare; regulamentele europene 
referitoare la Politica de Coeziune (PC), 
Politica Agricolă Comună (PAC) şi la Politica 
Comună în domeniul Pescuitului (PCP), 
Cadrul Strategic Comun, precum și 
regulamentele specifice fiecărui Fond, 


inclusiv cele specifice FEADR şi FEPM; 


fondurile disponibile/vacante şi restricțiile 
aferente; documentele programatice şi 
politicile relevante de la nivel național; 


Programul National de Reformă, strategiile 
din domeniul energetic și din alte domenii de 
interes, de actualitate etc.'* Toate aceste 
documente programatice stabilesc tipurile de 
investiţii ce vor putea fi finanţate în actualul 
exerciţiu financiar prin intermediul PO, pentru 
care România are alocat, din bugetul UE, 
aproximativ 33 de miliarde de euro”, din 
care: 11,2 miliarde de euro din FEDR; 4,7 
miliarde de euro din FSE; 8,1 miliarde de 
euro din FC; 0,17 miliarde de euro din 
FEPAM®. Bugetul poate fi detaliat, în funcție 
de alocările financiare pe PO, astfel: 


PO Instrument/ Buget alocat UE 
2014-2020 Fond ESI& (mil. euro)*2 
FC (AP1, 3,5, 7)+ 
POIM FEDR (AP2 4, 6, 7, 8) 9.418,53 
FSE (AP 1-AP 6) + 
POCU ILMT (AP1) 4.326,84 
POC FEDR 1.329,78 
POAT FEDR 212,76 
POR FEDR 6.700,00 
POCA FSE 553,19 
POAD *™ FEAD 440,00 
PNDR FEADR 8.127,99 
POPAM FEPAM 168,42 
PET CTE 452,70 
5. Concluzii 
Având ca punct de pornire 


transformările survenite în cadrul mediului 
internațional, care au provocat modificarea 
priorităților agendei interne și externe a 
statelor prin înscrierea de noi riscuri, 
amenințări şi vulnerabilități poziționate în 
afara acțiunilor specifice apărării armate, 
modificând, totodată, și relația dintre diferitele 
dimensiuni ale securității, dimensiunea 
militară devenind, astfel, insuficientă pentru 
asigurarea securității și pentru câștigarea 
„războiului? împotriva acestor noi tipuri de 
amenințări identificate ca fiind mult mai 
periculoase și mai numeroase în comparație 
cu cele clasice, reconsiderând, în același 
timp, importanța și rolul dimensiunilor 
nonmilitare, prin utilizarea unei game variate 
de resurse, în prezentul articol am încercat să 
identificăm potenţiale căi de răspuns flexibile 
și adecvate provocărilor lumii de astăzi, noilor 
riscuri, ameninţări și vulnerabilităţi: fondurile 

europene ca noi surse de finanţare care, 
accesate, pot contribui și susţine, alături de 
sursele de finanțare clasice, succesul 
apărării naţionale. 

Prin prezentul articol ne-am propus, 
așadar, ca, pornind de la analiza literaturii de 
specialitate, pe de o parte, și a documentelor 
programatice, pe de cealaltă parte, precum și 
de la observarea realităților actuale, să 
prezentăm şi să subliniem principalele 
concepte tematice surselor de finanțare 
aferente apărării naționale a României, atât 
din punct de vedere național, cât și din punct 
de vedere comunitar. Alte aspecte, aduse în 
prim-planul analizei noastre documentare, au 
fost potențialul programelor operaționale de a 
susține domeniul apărării naționale, ca surse 
de finanțare noi, precum și importanța și 
necesitatea, în actualitatea cotidiană, a 
reconsiderării fondurilor ESI — prin intermediul 
PO, ca resurse suplimentare resurselor 
naţionale, în sensul aplicativității acestora și 
în domeniul apărării și securității naționale®3. 

Grație dinamicii domeniului fondurilor 
europene, la nivel național, precum și a noilor 
direcţii și acţiuni prioritare propuse la nivel 
european, aferente perioadei 2014-2020, 
printre care se numără și rubrica numărul 3, 
“Securitatea și cetățenia”, considerăm că 
următoarele decenii vor fi, cel mai probabil, 
marcate de o deschidere în direcţia utilizării 
resurselor europene și în sfera apărării și 
securităţii naționale. Articolul prezent 
reprezintă doar un mic pas, o scurtă 
introducere conceptuală în această direcție 
nouă, aflată în plină ascensiune. 

